**6.3. ОТПАДЪЦИ.**

Община Разград има изготвена и действаща “Програма за управление на отпадъците на община Разград” с период на действие 2017 – 2020 год. . Прогрмата е раработена основание изискванията на чл. 52 от Закона за управление на отпадъците (ЗУО).

Тя е изготвена в съответствие със структурата, целите и предвижданията на Националния план за управление на отпадъците (НПУО) 2014-2020 г. и е с период на действие 2017 – 2020 година.

При разработването на Програмата за управление на отпадъците на Община Разград са спазени Методически указания за разработване на общински програми за управление на отпадъците, утвърдени със Заповед №РД-211 от 31.03.2015 г. на министъра на околната среда и водите.

Програмата включва необходимите мерки за изпълнение на задълженията на кмета на общината, регламентирани в Глава втора, Раздел III на ЗУО. Ходът на изпълнение на Програмата за управление на отпадъците ежегодно се контролира от общинския съвет чрез внасяне на отчети и предложения за актуализация.

Програмата за управление на отпадъците на Община Разград включва в обхвата си отпадъците, попадащи в приложното поле на Закона за управление на отпадъците, както следва:

* Битови отпадъци;
* Производствени отпадъци;
* Строителни отпадъци;
* Опасни отпадъци.

Програмата за управлението на отпадъците на Община Разград попада в обхвата на т.5.1. от Приложение № 2 на Наредбата за условията и реда за извършване на екологична оценка (ЕО) на планове и програми и във връзка с чл.2, ал.2, т.1 от Наредбата подлежи на преценяване необходимостта от извършване на екологична оценка. Съгласно разпоредбите на чл.31, ал.1 от Закона за биологичното разнообразие и съгласно чл.2, ал.1, т.1 от Наредбата за оценка за съвместимост с предмета и целите на опазване на защитените зони, програмата следва да бъде подложена и на ОС.

За програмата е проведена процедура по Глава Шеста на ЗООС, приключила с Решение № РУ-10-ЕО/2017 година за преценяване на необходимостта от екологична оценка.

“Програма за управление на отпадъците на община Разград” е приета с Решение № 316 от протокол № 23/04.04.2017 година на ОбС-Разград.

**ОСНОВНА ЦЕЛ на “Програмата за управление на отпадъците на община Разград” е**

**НАМАЛЯВАНЕ КОЛИЧЕСТВОТО НА ОБРАЗУВАНИТЕ И ДЕПОНИРАНИ ОТПАДЪЦИ, ИЗПЪЛНЕНИЕ НА НОРМАТИВНИТЕ ИЗИСКВАНИЯ ПРИ ПОНОСИМИ РАЗХОДИ ЗА НАСЕЛЕНИЕТО НА ОБЩИНА РАЗГРАД В ПЕРИОДА НА ДЕЙСТВИЕ НА ПРОГРАМАТА**

**Стратегическите и оперативни цели на настоящата програма са:**

**Цел 1:** Намаляване на вредното въздействие на отпадъците чрез предотвратяване образуването им и насърчаване на повторното им използване.

Оперативна цел 1: Намаляване на количеството на отпадъците;

Оперативна цел 2: Намаляване на съдържанието на вредни вещества в материалите и продуктите.

**Цел 2:** Увеличаване на количествата на рециклираните и оползотворени отпадъци, чрез създаване на условия за изграждане на мрежа от съоръжения за третиране на цялото количество генерирани отпадъци, което да намали риска за населението и околната среда.

Оперативна цел 1: Достигане на целите за подготовка за повторна употреба и за рециклиране на битовите отпадъци от хартия, метали, пластмаса и стъкло.

Оперативна цел 2: Достигане на целите и изискванията за биоразградимите отпадъци.

Оперативна цел 3: Достигане на целите за рециклиране и оползотворяване на строителни отпадъци и отпадъци от разрушаване на сгради.

Оперативна цел 4: Подобряване йерархията на управление на другите отпадъци и намаляване на риска за околната среда от депата за отпадъци.

**Цел 3:** Управление на отпадъците, което гарантира чиста и безопасна околна среда.

Оперативна цел 1: Подобряване на капацитета на общината по отношение управлението на отпадъците.

Оперативна цел 2: Подобряване качеството на информация, подпомагаща вземането на информирани управленски решения.

**Цел 4:** Превръщане на обществеността в ключов фактор при прилагане йерархията на управление на отпадъците.

Оперативна цел 1: Подобряване информираността и участието на населението и бизнеса относно дейностите по управление на отпадъците.

В рамките на Програмата за управление на отпадъците на Община Разград са разработени седем Подпрограми, които чрез своите дейности водят до постигане на изпълнението както на конкретните програмни цели, така и на четирите стратегически цели на националния план.