* 1. **ЗЕЛЕНИ ПЛОЩИ В НАСЕЛЕНИТЕ МЕСТА.**

Зелените площи на територията на град Разград заемат площ от 1 768 дка. Най-голямото зелено петно е Градският парк, който заема територия от 100 000 кв.м. Вторият по големина е "Младежкия парк". Зелени площи има и пред хотел "Абритус" – Градската градина, парка "Кладенец" и Ларгото. Любимите места за разходки на разградчани са парковете, както и местността "Пчелина". Много от междублоковите пространства в града бяха облагородени и финансирани частично от общината.

Зелените площи в града според начин на поддържане се разделят на:

* ***Зелени площи с представително поддържане с обща площ 83 дка:***

1. Градска градина до часовниковата кула, разположена пред териториално данъчно управление;
2. Зелени площи около Общински културен център, Хуманитарна гимназия „Илия Петров” и НЗОК;

3. Зелени площи и клонове на пл. "Момина чешма", от двете страни на стълбите от х-л Разград до пл."Момина чешма", пред и около Средношколско общежитие.

4. Зелени площи от двете страни на бул. "България" от джамията до ул. "Странджа".

5. Градина пред х-л "Централ" и градина западно от "БИЛЛА".

6. Зелени площи по ул. "Дунав" от ул. "Паркова" до ул."Странджа".

7. Градина пред Държавен архив.

8. Зелени площи и клоцове на пл. "Възраждане".

9. Зелени площи и клоцове по бул. "Бели Лом" от РБ "Б.Пенев" до х-л Централ".

10. Зелени площи по бул. "Бели Лом" от Пазара до ул."Цар Асен", клоца до Окръжен съд и площите до Паспортна служба.

11. Градина и зелени площи на пл. "Независимост".

12. Зелени площи и клоцове от двете страни на ул. "В.Левски" от ул. "Дунав" до ул."Княз Борис".

13. Зелени площи и клоцове по ул. "Паркова” от пл. „Възраждане" до входа на Северен градски парк".

14. Зелени площи пред Дом на техниката и ДМШ "Илия Бърнев".

1. Зелени площи около спортна зала "Лудогорец".

* ***Зелени площи с интензивно поддържане – над 400 дка:***

1. Зелени площи по ул. "Свети Климент" от кв. "Абритус" до Храм "Св.Николай".
2. Площи и междублокови пространства от Автогарата до пл."Независимост".
3. Зелени площи от двете страни и в средата на бул. "Априлско въстание" от Авгогарата до Селскостопанския техникум.
4. Зелени площи по ул. "Княз Борис" от Исперихски път до ул. "В. Левски".
5. Зелени площи, междублокови пространства между бул. "Априлско въстание", ул. "Перистър", ул. "Добруджа", ул. "Мраморно море" и ул. "В.Левски".
6. Зелени площи около Младежки дом и междублокови пространства в ЖК "В.Левски".
7. Северен градски парк - терена между главния вход, Пантеона, Спортен к-с "Д.Стефанов" и МБАЛ.
8. Зелени площи по ул. "П.Берон".
9. Северен градски парк /южна част/.

* ***Зелени площи с екстензивно поддържане – над 600 дка***

1. Северен градски парк /северна част/ над Пантеона и МБАЛ.
2. Храсти от двете страни на входната магистрала от Главния път за Варна до Автогарата.
3. Квартал "Абритус" - междублокови пространства, улици и прилежащи терени до Източен градски парк.
4. Път за ЖП Гара от Опасен завой до надлеза на околовръстния път.
5. Терени в Промишлена зона.
6. Скат над Автогара Разград и околовръстния път до ЖК „Орел".
7. Озеленени терени в ЖК „Орел".
8. Озеленени терени от двете страни на р. Бели Лом, във вътрешността на кварталите, незастроени общински терени и др..

Дейностите по поддържане и почистване на зелените площи на територията на град Разград се изпълняват от Общинско предприятие „Паркстрой”, гр. Разград.

Територия на зелените площи в град Разград по райони:

Северен градски парк - 277 дка

Младежки парк -186,6 дка

Парк „Христо Ботев“ -63,5 дка

жк“Добровски“ -0 дка

жк“Запад“ -3,6 дка

жк“Орел“ -51,3 дка

жк“Оборище“ -39,6 дка

жк“Житница“ -48,2 дка

жк“Бели Лом“ -33,6 дка

жк“Лудогорие“ -14,6 дка

жк“Освобождение“ -44,7 дка

жк“Възраждане“ -33,5 дка

жк“Варош“ -9,9 дка


жк“Стефан Караджа“ -12,4 дка

жк“Хърсате“ -2,8 дка

жк“Абритус“ -17,6 дка

Централна градска част -55,7 дка

На фиг. 6.7.-1 е показана устройствена схема на град Разград, на която са обозначени зелените площи в града.



***Фиг. 6.7.-1 Зелени площи на територията на град Разград***

На територията на по-големите населени места от общината също има оформени паркови пространства. В почти всички случаи те са разположени в центъра на селата и са малки по площ. Поддържането на тези площи обаче от години е предоставено на кметствата, които нямат необходимия капацитет да осъществяват тази дейност. Като резултат в тези паркове се извършват само неотложни дейности като напр. борба с вредители, косене на тревните площи и непрофесионално кастрене на клони и саморасляци. Жителите на тези населени места са възрастни и доброволчеството не е по силите им.

Друга важна част от зелената система на всеки град са междублоковите пространства. Проектите за озеленяване на тези пространства почти във всички случаи са професионални и естетически издържани. Община Разград е разработила Програма за реализация на благоустройствени мероприятия по реда на публично-частно партньорство.

* + 1. ***Зелени площи в населените места – показатели (кв.м.на жител, състояние).***

С Наредба 7/22.12.2003 г. за правила и нормативи за устройство на отделните видове територии и устройствени зони се определят нормативите за необходимата земя за застрояване, с оглед ефективно използване на територията и поддържане на природното равновесие. Глава седма от Наредбата третира въпроса за устройство на озеленените територии. Съгласно чл.30 озеленените територии в населените места и извън тях се определят с общите и подробни устройствени планове. Зелената система на едно населено място включва обществените озеленени площи – паркове, градини, улично озеленяване, извънселищни паркове, гробищни паркове, ботанически градини, дендрариуми, защитени насаждения и разсадници. В тази наредба са регламентирани нормативите за площта на обществените озеленени площи за широко и специфично ползване в градовете, с различен брой население. За големите градове нормата е 20 кв.м/жител.

За град Разград се падат 55,2 кв.м. зелени площи на жител. Показателят значително надвишава нормативно изискуемият.

Ежегодно за поддръжка на зелените площи на територията на община Разград се предвиждат средства от общинския бюджет за територията на град Разград и за територията на населените места, разположени на територията на общината..

* + 1. ***Наличие на паркове за отдих извън населените места – статут, състояние, инфраструктура, посещаемост, осигуреност с транспорт.***

Най- големият парк за отдих на територията на община Разград е „Пчелина”. Местността „Пчелина” обхваща част от землищата на гр. Разград, с. Благоево и с. Островче, община Разград. Тя се намира на около 6 км югозападно от град Разград и източно от път 204 Разград-София. Общата площ на територията на местността е 1 200 hа, от които 91 hа –държавна и 8.1 hа-частна собственост, а останалата част на територията е общинска собственост.

В м. ”Пчелина” има изградени 17 обекта за обществено обслужване и частно ползване, от които 12 са обитаеми, това са предимно почивни бази за отдих. Изградена е водопроводната, телефонната и ел. мрежата към съществуващите имоти. Има имот отреден за Помпена станция, два имота за водоеми. Всички обществени имоти имат достъп до път.

В северната част на м.”Пчелина” се намират два язовира „Пчелин 1” и „Пчелин 2” с обща площ 19 ха. Състоянието на хидротехническите съоръжения към момента е добро.

От южната до северната част на местността минава река, която я разделя на две части и се влива в язовир „Пчелин2”. Реката се явява основен водоизточник на язовирите в местността.

На запад от реката, територията попада в Защитена зона „Островче”.

Към момента в местността е изградена около 6км пътна и алейна мрежа с трайна настилка. Пътната инфраструктура на местността, като цяло е в лошо техническо състояние. Пътищата са тесни, което затруднява потока от МПС, през почивните дни. Няма обособени паркоместа, за почиващите. Необходимо е да се реконструират /разширят/ съществуващите пътища, за да се улесни движението на МПС и да осигурят определен брой паркоместа.

В края на седемдесетте и началото на осемдесетте години местността „Пчелина” е една от най – благоустроените зони за краткотраен отдих в някогашния Разградски окръг. Изградени са профилакториуми на водещите предприятия от общината, почивни станции с обща леглова база над 300 легла и ресторантите „Горски кът” и „Колибите”.

На единия язовир е изградена водна база с добре развити водни спортове – водни ски, гребане, леководолазно дело, подводно ориентиране, надбягване със скутери. Възможност за прохлада и развлечение създаваше плажната ивица, лятната къпалня и спортните съоръжения.

Покрай Пчелинска река и сега са разположени басейнът със затопляща се вода, местата с възможности за пикник и аматьорски състезания по тенис, федербал, футбол и др..

В резултат на реализацията на проекти по ФАР и „Красива България” в местност „Пчелина” са възстановени съществуващите туристически маршрути и еко пътеки, плажната ивица на язовир „Пчелин 2” и алейното осветление. Изградени са няколко заслона, места за отдих с маси и пейки, както и място за къмпиране при „Дядо миньовата чешма”.

В местността Пчелина са обособени няколко функционални зони:

м-ст „Пчелина”

**Зона без строителна намеса**. Това са горски територии: курортни гори и цветни поляни, дивечови ниви, пчелини, площадки за дърводобив.

**Зона за дълготраен отдих**. Тя се развива на места със съществуващи сгради, които е необходимо да бъдат обновени и модернизирани. Предвиждат се и нови средства за подслон като хотели, клуб-хотел в централното ядро, мотел при Студената чешма, вилно селище, туристическо селище при туристическа хижа „Пчелина“, вили и къщи, бунгала и къмпинги при Туристическата чешма.

Предвидени са и обекти за търговия и услуги, многофункционална зрителна зала с 300 места, заведения за хранене и отдих. Поляна за фестивални събори и концерти с природен амфитеатър (седловидна теренна форма) при Дядо-Минева чешма се използва за развитие на място за отдих.

**Зони за туризъм и туристически маршрути**. Това са зона за екотуризъм, обвързана с различни туристически маршрути, зона за автотуризъм, развита в буферни автомобилни паркинги за краткотрайния отдих, зона за активен отдих и спорт, зона за развлекателни спортни игри, за здравно възстановяване.